**Csongrád Város Polgármesterétől M**

Száma: Fjl/507-2/2021.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2021. november 25-i ülésére**

Tárgy: A Csongrád, Hársfa utca 65. 2/9. szám alatti önkormányzati garzonlakás közérdekű lakássá minősítése és bérlőkijelölése

Tisztelt Képviselő testület!

A korábbi bérlő felmondása miatt az elmúlt fél évben Csongrád Városi Önkormányzat több alkalommal pályázatot hirdetett a 6640 Csongrád,Hársfa u. 65. 2/9. sz. alatti költségelvű garzonlakás bérbeadására, azonban felhívásokra pályázat nem érkezett.

A Csongrád és Térsége Általános Iskolák intézményvezetője azzal a kéréssel fordult önkormányzatunkhoz, hogy bokrosi általános iskolában szeptember óta tanító, Csengelén lakó kollégájuk részére biztosítsunk közérdekű bérlakást lakhatásának megoldása érdekében.

„A lakások és helyiségek bérletéről és elidegenítéséről” szóló 14/2006. (III.29.) Ökt. rendelet 8. § (2) bekezdése a képviselő testületet felhatalmazza arra, hogy az önkormányzat közigazgatási területén dolgozó, jelentős közérdekű tevékenységet ellátó személy részére a pályázat útján bérbe adható lakások közül, pályázati eljárás nélkül adhat bérbe lakásokat.

Tekintettel arra, hogy a tárgyi lakás bérletére – amely jelenleg költségelvű garzonlakásként funkcionál – pályázat nem érkezett, javasolom Csongrád Városi Önkormányzat Városgazdasági, Ügyrendi és Összeférhetetlenségi Bizottságának a 14/2006.(III.29.) Ökt. számú lakásrendelet 3. § (2) bekezdésében kapott jogkörében eljárva a 6640 Csongrád, Hársfa utca 65. 2/9. sz. alatti lakás közérdekű bérlakássá nyilvánítását, és a lakás bérbeadását Csáki Klaudia, 6765 Csengele, Tanya 109. sz. alatti lakos részére.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta „A Csongrád, Hársfa utca 65. 2/9. szám alatti önkormányzati garzonlakás közérdekű lakássá minősítése és bérlőkijelölése” tárgyú előterjesztést, és az alábbi határozatot hozza:

A 6640 Csongrád, Hársfa utca 65. 2/9. szám alatti lakást közérdekű bérlakássá nyilvánítja, és 2021. december 1. napjától kezdődően a város területén végzett közérdekű tevékenysége fennállásáig pályázat nélkül bérbe adja Csáki Klaudia, 6765 Csengele, Tanya 109. sz. alatti lakos részére.

A Képviselő testület felkéri a polgármestert a lakásbérleti szerződés megkötésére.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

Csongrád, 2021. november 16.

 Bedő Tamás

 polgármester